ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
آر ایم ایس 23-2022میں 444لاکھ میٹرک ٹن گیہوں کی خریداری کا تخمینہ ہے
موجودہ کے ایم ایس 22-2021 میں 42.92 لاکھ میٹرک ٹن چاول  کی خریداری کا تخمینہ ہے
خوراک اور سرکاری نظام تقسیم کے سکریٹری نے ریاستی خوراک کے سکریٹریوں اور ایف سی آئی کے ساتھ میٹنگ کی صدارت کی
امور صارفین، خوراک اور سرکاری نظام تقسیم کی وزارت کے ماتحت خوراک اور سرکاری نظام تقسیم کے محکمہ  کے سکریٹری نے آج ویڈیو کانفرنسنگ کے ذریعہ ریاستی خوراک سکریٹریوں اور ہندوستان کی خوراک کارپوریشن کی ایک میٹنگ صدارت کی، تاکہ ربیع مارکیٹنگ سیزن  23-2022 کے لئے خریداری کے لئے انتظامات کو یقینی بنانے اور خریف مارکیٹنگ سیزن  22-2021 کی ربیع فصل سے متعلق بندوبست پر تبادلہ خیال کیا جاسکے۔
آئندہ آر ایم ایس 23-2022 کے دوران 444 لاکھ میٹرک ٹن گیہوں کی خریداری کا تخمینہ لگایاگیا ہے، جو گزشتہ سال آر ایم ایس 22-2021 کے خریداری کے تخمینے سے زیادہ ہے۔
اس کے علاوہ 7 ریاستوں سے چاول کی خریداری کے تعلق سے موجودہ کے ایم ایس 22-2021 کے آئندہ ربیع فصل کے دوران 42.92 لاکھ میٹرک ٹن مقدار میں چاول کی خریداری کا تخمینہ لگایا گیا ہے۔ مہاراشٹر، تمل ناڈو اور تلنگانہ کی ریاستی حکومتوں کی جانب سے چاول  کی خریداری سے متعلق تخمینے کے بارے میں معلومات ابھی دستیاب نہیں کرائی گئی ہے۔
میٹنگ کے دوران موٹے اناجوں کو فروغ دینے ، آن لائن خریداری کے کام کاج کے لئے کم از کم حد کے معیار کا نفاذ، جوٹ بیگس اور پیکیجنگ اشیا کی فراہمی ، اسٹوریج کی جگہ، خریداری کے عمل میں کارکردگی اور شفافیت میں بہتری لانے اور خوراک کی سبسڈی سے متعلق دعوؤں کے آن لائن نمٹارے پر بھی تبادلہ خیال کیاگیا۔
ضمیمہ
آر ایم ایس 23-2022 کے دوران گیہوں کی ریاست وار خریداری کا تخمینہ
|
|
نمبر شمار
|
|
ریاست
|
|
خریداری کا تخمینہ 
|
|
1.
|
|
پنجاب
|
|
132.00
|
|
2.
|
|
مدھیہ پردیش
|
|
129.00
|
|
3.
|
|
ہریانہ
|
|
85.00
|
|
4.
|
|
اترپردیش
|
|
60.00
|
|
5.
|
|
راجستھان
|
|
23.00
|
|
6.
|
|
بہار
|
|
10.00
|
|
7.
|
|
اتراکھنڈ
|
|
2.20
|
|
8.
|
|
گجرات
|
|
2.00
|
|
9.
|
|
ہماچل پردیش
|
|
0.27
|
|
10.
|
|
جموں وکشمیر
|
|
0.35
|
|
11.
|
|
دہلی
|
|
0.18
|
|
|
|
مجموعی
|
|
444
کے ایم ایس 22-2021 کے دوران ربیع فصل کے مقابلے ریاست وار چاول کی خریداری کا تخمینہ
|
|
نمبر شمار
|
|
ریاست
|
|
خریداری کا تخمینہ چاول کے سلسلے میں 
|
|
1.
|
|
آندھرا پردیش
|
|
25.00
|
|
2.
|
|
اڈیشہ
|
|
10.00
|
|
3.
|
|
مغربی بنگال
|
|
3.00
|
|
4.
|
|
کیرالہ
|
|
2.55
|
|
5.
|
|
آسام
|
|
2.00
|
|
6.
|
|
تریپورہ
|
|
0.25
|
|
7.
|
|
کرناٹک
|
|
0.12
|
|
8.
|
|
تلنگانہ
|
|
دستیاب نہیں
|
|
9.
|
|
تمل ناڈو
|
|
دستیاب نہیں
|
|
10
|
|
مہاراشٹر
|
|
دستیاب نہیں
|
|
|
|
مجموعی
|
|
42.92
وزارت اطلاعات ونشریات
کووڈ -19 فیکٹ چیک یونٹ نے کام کرنا شروع کیا
نئی دہلی، 02 اپریل 2020، اطلاعات و نشریا ت کی وزارت کے تحت پریس انفارمیشن بیورو  نے کووڈ -19 سے متعلق حقائق کی اصل جانکاری کا یونٹ یعنی کووڈ-19 فیکٹ چیک  قائم کرنے کا فیصلہ کیا ہے۔ اس یونٹ نے آج سے اپنا کام کرنا شروع کردیا ہے۔ اس پورٹل پر ای میل pibfactcheck[at]gmail[dot]com کے ذریعے پیغامات وصول کرکے ان کا ایک مقررہ وقت میں جواب دیا جائے گا۔ اس پورٹل کے ذریعے کووڈ-19 سے متعلق کسی بھی خبر کی باضابطہ ترجمہ حاصل کیا جاسکتا ہے۔
یونٹ جناب نتن واکانکر، ڈی جی، پی آئی بی کی سربراہی میں کام کرے گا۔
۰۰۰۰۰۰۰۰

U-
(Visitor Counter : 109
وزیراعظم کا دفتر
وزیر اعظم نے نینی تال میں کار کے بہہ جانے سے ہونے والے جانی نقصان پر تعزیت کا اظہار کیا
وزیر اعظم جناب نریندر مودی نے اتراکھنڈ کے نینی تال میں ایک کار کے بہہ جانے کی وجہ سے ہونے والے جانی نقصان پر گہرے دکھ کا اظہار کیا ہے۔
وزیر اعظم کے دفتر نے ٹویٹ کیا؛
’’نینی تال ضلع میں کار بہہ کے سانحے سے مجھے دکھ ہوا۔ اس غم کی گھڑی میں، میں غمزدہ خاندانوں کے ساتھ ہوں۔ پھنسے ہوئے لوگوں کی مدد کے لیے بچاؤ کی کارروائیاں جاری ہیں: وزیر اعظم‘‘
۔۔۔۔۔۔۔۔۔۔۔
ش ح۔ا گ ۔ن ا۔
U- 7386
(
الیکٹرانکس اور اطلاعات تکنالوجی کی وزارت
وزیراعظم نریندر مودی کی قیادت میں شمال -مشرق کی کایا پلٹ ہو گئی ہے: وزیر مملکت راجیو چندر شیکھر
آج وزیراعظم نریندر مودی کی قیادت میں ہندوستان دیگر ممالک یا دہشت گرد گروپوں کے دباؤ کے سامنے گھٹنے نہیں ٹیکتا: وزیر مملکت راجیو چندر شیکھر
ہنر مندی کے فروغ اورصنعت اور الیکٹرانکس اور آئی ٹی کے مرکزی وزیر مملکت جناب راجیو چندر شیکھر نے آج کہا کہ وزیراعظم جناب نریندر مودی کے ‘‘سیوا، سشاسن اور غریب کلیان’’  کے ذریعے حکمرانی کے نئے ماڈل سے شمال مشرقی خطے میں زبردست ترقی ہوئی ہے، جس کی وجہ سےیہ سرمایہ کاروں کے لئے ایک پسندیدہ مقام بن گیا ہے۔
شمال مشرق میں 2014 سے پہلے کوئی ترقی نہیں ہوئی تھی اور سرمایہ کار اس خطے سے دور ہی رہتے تھے، کیونکہ یہاں سڑکوں ، ریلوے نیٹ ورک اور ہوائی رابطوں کا فقدان تھا ۔ آج یہ خطہ ملک کے کسی بھی دوسرے خطے کی طرح جڑا ہوا ہے۔ وزیراعظم نریندر مودی کی 9 سالہ حکمرانی میں قابل ذکر ترقی ہوئی ہے اور غیر ممالک ہمارے ساتھ کام کرنا چاہتے ہیں۔ جناب راجیو چندر شیکھر نے تریپورہ میں کھووائی ضلع کے چکما گھاٹ کمیونٹی ہال میں جن جاتیہ مورچہ کے زیر اہتمام منعقدہ میٹنگ میں اپنی تقریر کے دوران یہ بات کہی۔
اس بارے میں بات کرتے ہوئے کہ وزیراعظم نریندر مودی کی قیادت نے کس طرح گزشتہ 9 برس میں ہندوستان کی ایک غیر فعال جمہوریت کی ساکھ کو ایک متحرک و فعال جمہوریت کی ساکھ میں بدل دیا ہے۔ جناب راجیو چندر شیکھر نے کہا کہ وزیراعظم نے صرف اور صرف ایک مشن کو ذہن میں رکھتے ہوئے دن کے 24 گھنٹے، ہفتے کے ساتوں دن اور سال کے 365 دن انتھک کام کیا اور وہ مشن ہے ملک کی پیش رفت اور ترقی۔ ان کی عملی پالیسیوں اور اسکیموں کی وجہ سے ہماری معیشت دنیا کی پانچویں سب سے بڑی معیشت بن گئی۔
انہوں نے کہا کہ جو 65 سال میں حاصل نہیں کیا جا سکا، وہ ہندوستان نے وزیراعظم نریندر مودی کی قیادت میں 9 سال میں حاصل کر لیا۔انہوں نے کہا کہ ہندوستان بہت جلد امریکہ اور چین کے بعد دنیا کی تیسری سب سے بڑی معیشت بن جائے گا۔
اقوام عالم میں ہنددستان کے بڑھتے درجے کا ذکر کرتے ہوئے وزیر موصوف نے کہا کہ اب ہم مدد کے لئے دوسرے ملکوں کے پیچھے نہیں دوڑتے۔ آج وزیراعظم نریندر مودی کی سربراہی میں ہندوستان اور زیادہ مضبوط ہوا ہے۔ ہم دوسرے ممالک یا دہشت گرد گروپوں کے دباؤ میں کے آگے نہیں جھکتے۔ ہمارے منھ توڑ جواب کی وجہ سے اب وہ ہم پر حملے کی منصوبہ بندی کرنے سے پہلے دو مرتبہ سوچیں گے۔
وزیر موصوف تریپورہ کے تین روزہ دورے پر کل اگرتلا پہنچے۔ اس دورے کے دوران جناب چندر شیکھر مختلف طبقوں کے لوگوں سے مل رہے ہیں اور ریاست میں ہنرمندی سے متعلق کوششوں کا جائزہ لے رہے ہیں۔ اس کے علاوہ مارکیٹ رابطوں، گنجائش سازی اور روزگار پیدا کرنے کے بارے میں عوام کے معاملات کو نمٹا رہے ہیں۔
اس سے پہلے دن میں وہ کرشنا پور کے نزدیک تیلیا پورا سب ڈویژن گئے اور ڈی سی ایم جناب سوربھ داس نے انہیں ہنرمندی کے فروغ اور تعلمی سہولیات کے بارے میں بتایا۔ انہوں نے ڈی سی ایم کے دفتر کے سامنے ایک پودا بھی لگایا۔ وزیر مملکت نے تریپورہ کے قبائلی بہبود، ہینڈ لوم، ہینڈی کرافٹ اور اسٹیٹکس کے وزیر جناب وکاس دیو ورما سے ملاقات کر کے ریاست میں مختلف چیلنجوں اور مواقع کے بارے میں تبادلۂ خیال کیا۔
وزیر موصوف بعد میں اگرتلا واپس آجائیں گے اور اگرتلا - بنگلہ دیش ریل پروجیکٹ وکاس تیرتھ جائیں گے۔ اس کے علاوہ بھی ان کے کئی پروگرام ہوں گے ۔
وزیراعظم مودی کی کابینہ میں وزیر مقرر ہونے کے بعد سے یہ جناب راجیو چندر شیکھر کا تریپورہ کا دوسرا سرکاری دورہ ہے۔ اس سے پہلے وہ اگست 2022 میں یہاں آئے تھے، جب انہوں نے ترنگا ریلی میں حصہ لیا تھا۔
وزارت دفاع
بھارتی کوسٹ گارڈ نے گجرات کے جکھاؤ سے 30 کلو گرام ہیروئن کے ساتھ پاکستانی کشتی کو حراست میں لیا
نئی دہلی:15 اپریل ، 2021:اے ٹی ایس گجرات کے ساتھ انٹلی جنس پر مبنی مشترکہ کارروائی میں ایک پاکستانی کشتی ‘این یو ایچ) کو بھارتی کوسٹ  نے گجرات کے جکھاؤ سے 30کلو گرام ہیروئن کے ساتھ حراست میں لیا۔ اس کشتی سے آٹھ پاکستانی شہریوں کو بھی گرفتار کیا گیا۔
ہند-پاک بین الاقوامی سمندری حدود لائن  سے پاکستان کی کشتی کے ذریعے منشیات کی اسمگلنگ کے بارے میں 13اپریل 2021 کو ایک جانکاری موصول ہوئی تھی۔ جانکاری ملنے پر بھارتی ساحلی دستہ اور اے ٹی ایس گجرات نے مشترکہ طور ایک مربوط کارروائی شروع کی۔
اے ٹی ایس عہدیداروں کے ساتھ آئی سی جی کی فاسٹ انٹرسیپٹر کشتی مشتبہ پاکستانی کشتی کو روکنے کیلئے تعینات کردی گئی تھی۔ 15-14 اپریل 2021 کی آدھی رات کو پاکستانی بحریہ کے مشتبہ کشتی کو بھارت کے سمندری حدود کے اندر دیکھا گیا اور اسے آئی سی جی نے روک لیا۔ کشتی سے تقریباً ایک کلو وزن کے 30 پیکٹ برآمد ہوئے۔ بین الاقوامی بازار میں پکڑے گئے منشیات کی قیمت تقریباً 300 کروڑ روپئے ہے۔ ابتدائی تحقیقات میں انکشاف ہوا ہے کہ اسمگلنگ کی جانے والی منشیات کو گجرات کے کنارے پر لینڈ کرنے کا ارادہ تھا۔ کشتی کے ساتھ ساتھ 8 پاکستانی عملے کو مزید تلاش اور مشترکہ تحقیقات کیلئے جکھاؤ لایا جارہا ہے۔
یاد رہے کہ 18مارچ 2021 کو بھارتی کوسٹ گارڈ  نے لکشدیپ جزیرے سے تقریباً 300 کلو گرام ہیروئن، پانچ اے کے ۔47 رائفل اور 1000 راؤنڈس گولہ بارود کے ساتھ ایس ایل بی روی ہانسی کو حراست میں لیا تھا۔ اس کے بارے میں شبہ تھا کہ یہ مکران ساحل سے نکلی ہے۔ اس سے قبل بھی آئی سی جی نے ایس ایل بی آکرش دوا کو کامیابی کے ساتھ پکڑا تھا ، جس میں اعتراف کیا گیا تھا کہ گشت پر آئی سی جی کے جہازوں کو دیکھنے کے بعد اس نے 200 کلو گرام اعلیٰ معیار کی ہیروئن اور 60 کلو گرام حشیش کو سمندر میں پھینک دیا تھا۔
گزشتہ ایک برس کے دوران بھارتی ساحلی حفاظتی دستہ  نے تقریباً 5200 کروڑ روپئے کی مالیت کے 1.6 ٹن سے زائد منشیات کو کامیابی کے ساتھ ضبط کیا ہے۔
ش ح۔م ع۔ ع ن
U NO:3742
(Visitor Counter : 140
صحت اور خاندانی بہبود کی وزارت
کووڈ-19 اپ ڈیٹ
نئی دلّی، 03مئی، 2022/
ملک گیر ٹیکہ کاری مہم کے تحت اب تک 189.41 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد 19,137 ہے
زیر علاج مریضوں کی شرح فی الحال 0.04 فیصد ہے
شفایابی کی شرح فی الحال98.74 فیصد ہے
گذشتہ 24 گھنٹوں کے دوران 2,911 مریض رو بہ صحت ہوئے ہیں،شفایاب ہونے والے مریضوں کی کل تعداد بڑھ کر 4,25,41,887
ہوگئی ہے
گزشتہ 24 گھنٹے میں 2,568 نئے معاملے درج کئے گئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 83.86 کروڑ ٹیسٹ کئے جاچکے ہیں؛ گذشتہ 24 گھنٹوں میں 4,19,552 ٹیسٹ کئے گئے
سائنس اور ٹیکنالوجی کی وزارت
آئی اے ایس ایس ٹی نے منہ کے کینسر کی فوری اور صحیح تشخیص کے لئے مصنوعی ذہانت پر مبنی کمپیوٹر تشخیص کا ایک فریم ورک تیار کیا
مردوں میں ہونے والے تمام طرح کے کینسروں میں تقریباً 16.1 فیصد اور خواتین میں تقریباً 10.4 فیصد منہ کے کینسر کے مریض بھی ہوتے ہیں
نئی دہلی، 7 جون 2020، حکومت ہند کے سائنس اینڈ ٹکنالوجی کے محکمے کے ایک خود مختار ادارے انسٹی ٹیوٹ آف ایڈوانسڈ اسٹڈی ان سائنس اینڈ ٹکنالوجی ، گوہاٹی کے سائنس دانوں نے اورل اسکوا ماؤس سیل کارسینوما کی فوری تشخیض اور پیش گوئی میں مدد کے لئے مصنوعی ذہانت  پر مبنی ایگلریتھم تیار کیا ہے۔
ڈاکٹر لیپی بی مہنتا کی قیادت میں آئی اے ایس ایس ٹی کی سینٹرل کمپیوٹیشنل اینڈ نیومیریکل سائنسز ڈویژن میں ریسرچ گروپ کے ذریعہ تیار کئے گئے اس فریم ورک سے اورل اسکوا ماؤس سیل کارسینوما کی گریڈنگ میں بھی مدد ملے گی۔
سائنس دانوں نے مطالعہ کے لئے کسی بھی معیار کے منہ کے کینسر کے ڈاٹا سیٹ کی غیر دستیابی کی وجہ سے تعاون کے ذریعہ ملک میں ہی ایک ڈاٹا سیٹ تیار کیا تھا۔مختلف جدید ترین اے آئی تکنیکوں کا پتہ لگاتے ہوئے اور مجوزہ طریقے کی جانچ کرتے ہوئے سائنس دانوں نے منہ کے کینسر کی گریڈنگ میں بے مثال درستگی حاصل کی ہے۔پہلے سے ٹرینڈ کئے گئے گہرے کنوولیوشنل نیورل نیٹ ورک  کو استعمال کرتے ہوئے ٹرانسفر لرننگ کو کام میں لاتے ہوئے مطالعے میں دو نظریات کو اختیار کیا گیا۔
درجہ بندی کے مسئلے کے لئے بہت زیادہ موضوع ماڈل کا پتہ لگانے کے لئے چار متوقع پہلے سے ٹرینڈ ماڈل یعنی الیکس نیٹ وی جی جی۔ 16، وی جی جی ۔ 19 اور ریس نیٹ ۔ 50 کا انتخاب کیا گیا اور مسئلے کے حل کے لئے ایک مجوزہ سی این این ماڈل تیار کیا گیا۔ اگرچہ ریس نیٹ ۔ 50 ماڈل کے ذریعہ 92.15 فیصد کی اعلی ترین درجہ بندی کی درستگی حاصل کی گئی تھی،لیکن تجربات سے پتہ چلا کہ مجوزہ سی این این ماڈل نے ٹرانسفر لرننگ کے نظریہ سے بھی بہتر کام انجام دیا ہے اور 97.5 فیصد کی درستگی حاصل کی ہے۔ اس تحقیق کو جرنل نیورل نیٹ ورک میں شائع کیا گیا ہے۔
اب یہ گروپ میدان میں جانچ کرنے کے لئے ایلگو ریتھم کو مناسب سافٹ ویئر میں تبدیل کرنے کی تیاری کررہا ہے۔صحت اور آئی ٹی کے شعبوں کے درمیان ہمیشہ سے موجود خلا کے پیش نظر یہ دوسرا چیلنج ہے جسے پورا کرنے کے لئے گروپ تیار ہے۔ ڈاکٹر مہنتا ان چیلنجوں کو پورا کرنے کے لئے ہر طرح کی جدید ترین بنیادی ڈھانچے سےمتعلق مدد کی ترقع کرتے ہیں اور محسوس کرتے ہیں کہ سافٹ ویئر کی ضرورتوں کوی سرگرمی کے ساتھ اسپتالوں میں جانچ کی جائے تاکہ اسے حقیقت میں زوردار اور مزید درست اور ریئل ٹائم کے لائق بنایا جاسکے۔
مردوں میں ہونے والے تمام طرح کے کینسروں میں تقریباً 16.1 فیصد اور خواتین میں تقریباً 10.4 فیصد منہ کے کینسر کے مریض بھی ہوتے ہیں اور شمال مشرقی ہندوستان میں تو اس کی صورتحال بہت زیادہ سنگین ہے۔سوپاری اور تمباکو کی بہت زیادہ کھپت کی وجہ سے دیگر اقسام کے کینسروں کے مقابلے میں منہ کے کیویٹی کینسر کی تعداد کافی زیادہ ہے۔
مصنوعی ذہانت  میں ڈیپ لرننگ کی آمد کینسر کی تشخیص میں کمپیوٹیشنل معاون اشیا کے طور پر ڈیجیٹل امیج کے تجزیے میں غیر معمولی امکانات کی حامل ہے۔اس طرح اس سے کینسر کے مریضوں کے لئے وقت پر اور موثر مرض کی تشخیص اور کثیر ماڈل علاج کے پروٹوکول میں اور مرض کے بندوبست میں اضافے کے ساتھ ساتھ پیتھولوجسٹوں کے کام کے بوجھ میں بھی کمی آئے گی۔
تصویر: مجوزہ کنوولیوشنل نیورل نیوٹ ورک کا استعمال کرتے ہوئے درجہ بندی کے طریقے کا جائزہ۔
اشاعت کا لنک : https://doi.org/10.1016/j.neunet.2020.05.003
مزید تفصیلات کے لئے ڈاکٹر لیپی بی مہنتا  سے رابطہ کیا جاسکتا ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-3128
(Visitor Counter : 181
وزارت خزانہ
’اسٹینڈ اپ انڈیا‘ اسکیم کی شروعات کے بعد سے24985.27 کروڑ روپئے کی مالیت کے 111619 قرضے دیئے جاچکے ہیں
نئی دہلی ،16مارچ ،2021، ’اسٹینڈ اپ انڈیا‘ اسکیم کا مقصد شیڈول کمرشیل بینکوں میں  سے 10 لاکھ سے لے کر ایک کروڑ تک کے قرضے بینک کی ہر برانچ سے کم از کم ایک درج فہرست ذات یا درج فہرست قبیلے کے شخص کو اور ایک خاتون قرضہ لینے والی کو دینا ہے تاکہ وہ سامان تیار کرنے ، خدمات یا تجارت کے سیکٹر میں ایک گرین فیلڈ کارخانہ قائم کرسکے۔
خزانے اور کارپوریٹ ا مور کے مرکزی وزیر مملکت جناب انوراگ سنگھ ٹھاکر نے آج راجیہ سبھا میں ایک سوال کے تحریری جواب میں یہ بات بتائی۔
مزید تفصیلات بتاتے ہوئے وزیر موصوف نے کہا کہ اس اسکیم کی شروعات کے بعد سے2مارچ 2021 تک 24985.27 کروڑ روپئے کی مالیت کے 111619 قرضے دیئے جاچکے ہیں۔
وزیر خزانہ کی مالی سال 2021-21 کی بجٹ تقریر کی پیروی میں اس اسکیم کے تحت درکارمارجن منی کو 25 فیصد سے گھٹا کر 15 فیصد کردیا گیا ہے اور زراعت سے وابستہ سرگرمیوں کو بھی اس اسکیم میں شامل کرلیا گیا ہے۔
وزیر موصوف نے مزید بتایا کہ حکومت نے اس اسکیم پر موثر عملدرآمد کے لیے بہت سے اقدامات کئے ہیں۔ اس میں اور باتوں کے علاوہ امکانی قرضہ لینے والوں کے لیے آن لائن پورٹل کے ذریعے درخواست آن لائن دینے کا طریقہ کار ، امدادی کارروائی، سرگرم تشہیری مہم، قرضے کا آسان درخواست فارم، کریڈٹ گارنٹی اسکیم، ہفتے وار پروگراموں کے ذریعے متعلقہ گروپ کے لیے سرگرم مہم وغیرہ شامل ہیں۔
وزارت خزانہ
بیرون ملک سرمایہ کاری کے قواعد و ضوابط کا نوٹیفکیشن جاری
کاروبار کرنے میں آسانی کی جانب ایک اور قدم
نئی دہلی، 22 اگست 2022:
فارن ایکسچینج مینجمنٹ ایکٹ 2015 میں ترمیم کے مطابق حکومت ہند نے ریزرو بینک کی مشاورت سے آؤٹ ورڈ انویسٹمنٹس رولز وضع کیے ہیں۔ اس وقت بھارت میں مقیم فرد کی بیرون ملک سرمایہ کاری اس کے فارن ایکسچینج مینجمنٹ  ضوابط 2004 اور فارن ایکسچینج مینجمنٹ  ضوابط 2015 کے تحت ہے۔
حکومت ہند نے ریزرو بینک کی مشاورت سے ان ضوابط کو آسان بنانے کے لیے ایک جامع مشق انجام دی۔ فارن ایکسچینج مینجمنٹ  ضوابط کا مسودہ اور فارن ایکسچینج مینجمنٹ  ضوابط کا مسودہ بھی مشاورت کے لیے عوام کے سامنے رکھا گیا۔ بیرون ملک سرمایہ کاری اور بھارت سے باہر غیر منقولہ جائیداد کے حصول اور منتقلی سے متعلق ایکسٹینٹ ضوابط کو ان قواعد و ضوابط کے تحت شامل کیا گیا ہے۔
بھارت میں کاروباری اداروں کی بڑھتی ہوئی ضروریات کے پیش نظر، تیزی سے مربوط عالمی منڈی میں، بھارتی کارپوریٹس کو عالمی ویلیو چین کا حصہ بننے کی ضرورت ہے۔ بیرون ملک سرمایہ کاری کے لیے نظر ثانی شدہ ریگولیٹری فریم ورک بیرون ملک سرمایہ کاری کے لیے موجودہ فریم ورک کو آسان بنانے کا التزام دیتا ہے اور اسے موجودہ کاروباری اور معاشی حرکیات کے ساتھ ہم آہنگ کیا گیا ہے۔ بیرون ملک براہ راست سرمایہ کاری اور بیرون ملک پورٹ فولیو سرمایہ کاری کے بارے میں وضاحت لائی گئی ہے اور بیرون ملک سرمایہ کاری سے متعلق مختلف لین دین جو پہلے منظوری کے ذریعے انجام پاتے تھے اب خودکار طریقے سے ہوں گے، جس سے "کاروبار کرنے میں آسانی" میں نمایاں اضافہ ہوا ہے۔
بیرون ملک سرمایہ کاری کے قواعد و ضوابط، 2022 کو درج ذیل لنک سے پڑھا جاسکتا ہے:
https://egazette.nic.in/WriteReadData/2022/238239.pdf
دیہی ترقیات کی وزارت
دیہی ترقیات کی وزارت کے تحت ڈی اے وائی- این آر ایل ایم نے یکم جولائی سے 15 جولائی 2022 کے دوران ’’اُدیمتا پکھواڑہ‘‘منعقد کیا
اس پندرہ روزہ تقریب کے دوران، صنعت کاری کو فروغ دینے اور دیہی صنعت کاری سے متعلق مختلف اسکیموں کے لیے 1400 بیداری کیمپوں کا اہتمام کیا گیا، اور 3512 کاروباری منصوبے وضع کیے گئے
کمیونٹی اداروں کے توسط سے صنعتوں کو کمیونٹی صنعت کاری فنڈ کے لیے 11.91 کروڑ روپئے تقسیم کیے گئے، بنیادی سرمایہ تعاون کے لیے پی ایم ایف ایم ای کے تحت سیلف ہیلپ گروپوں کے لیے 10.8 کروڑ روپئے جاری کیے گئے
آزادی کے 75ویں برس میں، دیہی ترقیات کی وزارت، حکومت ہند کے ذریعہ ’’آزادی کا امرت مہوتسو‘‘ منایا جا رہا ہے۔ اس کے تحت، یکم جولائی سے 15 جولائی 2022 کے دوران ملک بھر میں دیہی ترقیات کی وزارت کے تحت دین دیال انتودیہ یوجنا – قومی دیہی روزی روٹی مشن  نے ’’اُدیمتا پکھواڑہ‘‘ کا اہتمام کیا۔ سکریٹری  نے یکم جولائی 2022 کو ورچووَل انداز میں پکھواڑے کا آغاز کیا۔ خوراک ڈبہ بند صنعت کی وزارت کے سکریٹری، آئی آئی ایم کلکتہ اختراعی پارک کے چیئرمین، اسٹیٹ بینک آف انڈیا کے نمائندگان اور ایس آر ایل ایم کے ایس ایم ڈی/ سی ای او حضرات نے اپنی ٹیموں کے ساتھ اس تقریب میں شرکت کی۔ اس اُدیمتا پکھواڑے کا مقصد ملک بھر کے دیہی علاقوں میں غیر زرعی ذریعہ معاش کے تحت صنعت کاری ترقیات اور کاروباری نمو کی اہمیت کو اجاگر کرنا تھا۔ اس مدت کے دوران اسٹارٹ اپ دیہی صنعت کاری پروگرام ، وَن اسٹاپ فیسلٹی ، کلسٹرس، انکیوبیٹرس، ایس ایچ جی مصنوعات مارکیٹنگ، پی ایم ایف ایم ای اسکیم کے تحت ملک بھر میں مختلف سرگرمیوں کا اہتمام کیا گیا۔
اس مدت کے دوران، صنعت کاری کو فروغ دینے اور دیہی صنعت کاری سے متعلق مختلف اسکیموں کے لیے 1400 سے زائد بیداری کیمپوں کا اہتمام کیا گیا۔ اسٹارٹ اپ دیہی صنعت کاری پروگرام  کے تحت کمیونٹی ریسورس پرسنز – انٹرپرائز پرموشن اور وَن اسٹاپ فیسلٹی  کے ذریعہ 3512 کاروباری منصوبے وضع کیے گئے۔اس کے علاوہ،کمیونٹی اداروں کے توسط سے اِن کاروباری اداروں کو کمیونٹی انٹرپرائز فنڈ  کے لیے 11.91 کروڑ روپئے تقسیم کیے گئے۔ ایم او ایف پی آئی کی پی ایم ایف ایم ای اسکیم کے تحت تعاون کے لیے ، ڈی اے وائی- این آر ایل ایم سیلف ہیلپ گروپ کے انفرادی استفادہ کنندگان کو ترغیب فراہم کرانے میں مدد کر رہا ہے۔ اسی طرح، پی ایم ایف ایم ای اسکیم کے تحت بنیادی سرمایہ تعاون فراہم کرانے کے لیے ریاستی نوڈل ایجنسیوں کو 6753 درخواستیں ارسال کی گئیں۔ اس کے علاوہ، اُدیمتا پکھواڑہ کے دوران بنیادی سرمایہ تعاون فراہم کرانے کے مقصد سے پی ایم ایف ایم ای کے تحت سیلف ہیلپ گروپوں کے لیے 10.8 کروڑ روپئے کے بقدر کا سرمایہ جاری کیا گیا۔ ریاستوں میں کلسٹرس اور انکیوبیٹرس اسکیمیں بھی شروع کی گئیں۔ صلاحیت سازی پر توجہ مرکوز کرنے کا نتیجہ جائزے اور این ایس کیو ایف قواعد کے مطابق 115 ماسٹر سی آر پی – ای پی ایس کے سرٹیفکیشن کی شکل میں سامنے آیا۔
15 جولائی کو، دیہی ترقیات کی وزارت کے ایڈشنل سکریٹری  کی صدارت میں ڈی اے وائی-این آر ایل ایم کے ذریعہ ایک اختتامی ورکشاپ کا اہتمام کیا گیا۔ اس ورکشاپ میں ریاستوں /مرکز کے زیر انتظام علاقوں کے ایس ایم ڈی/ سی ای او حضرات نے اُدیمتا پکھواڑے کے بارے میں اپنے تجربات ساجھاکیے۔ تمام ریاستوں / مرکز کے زیر انتظام علاقوں نے اس پہل قدمی کی ستائش کی اور مستقبل میں ان سرگرمیوں کو جاری رکھنے میں اپنی گہری دلچسپی کا اظہار کیا، کیونکہ ان پہل قدمیوں نے دیہی علاقوں میں صنعت کاروں کے لیے زبردست حمایت پیدا کی ہے۔ ایڈیشنل سکریٹری  نے اس پہل قدمی کو ملک بھر میں زبردست کامیابی دلانے کے لیے تمام ریاستوں / مرکز کے زیر انتظام علاقوں کی کوششوں کی ستائش کی۔
بندرگاہوں، جہاز رانی اور آبی راستوں کی وزارت
جناب سربانند سونووال نے ستوے بندرگاہ پر پہلا ہندوستانی مال بردارجہاز وصول کیا
ستوے بندرگاہ کی ترقی کے ساتھ کولکتہ اور اگرتلہ اور ایزوال کے درمیان ،سامان کی نقل و حمل کی لاگت اور وقت میں، 50 فیصد کمی
اس سے ہندوستان اور میانما اور وسیع خطہ کے درمیان تجارتی رابطوں اور عوام سے عوام کے درمیان تعلقات کو فروغ ملے گا اور حکومت کی ’ایکٹ ایسٹ پالیسی‘ کے تحت شمال مشرقی ریاستوں کی اقتصادی ترقی کو فروغ دینے میں مدد ملے گی: جناب سربانند سونووال
بندرگاہوں، جہاز رانی اور آبی شاہراہوں نیز آیوش کے مرکزی وزیر جناب سربانند سونووال اور جمہوریہ میانما کے نائب وزیر اعظم اور مرکزی وزیر برائے نقل و حمل اور مواصلات ایڈمرل ٹن آنگ سان نے ،آج میانما کی ریاست رخائن میں سیتوے بندرگاہ کا مشترکہ طور پر افتتاح کیا۔ اس تقریب کے دوران انہوں نے پہلا ہندوستانی مال بردار جہاز وصول کیا جسے کولکتہ کی سیاما پرساد مکھرجی بندرگاہ سے جھنڈی دکھا کر روانہ کیا گیا تھا۔
ستوے بندر گاہ کے فعال ہونے سے، دوطرفہ اور علاقائی تجارت میں اضافہ ہوگا اور ساتھ ہی میانماکی ریاست رخائن کی مقامی معیشت کو فروغ دینےمیں بھی مدد ملے گی۔ بندرگاہ کی طرف سے فراہم کردہ زیادہ سے زیادہ رابطے، خطے میں روزگار کے مواقع اور ترقی کے امکانات میں اضافہ کا باعث بنے گے۔
افتتاحی تقریب میں ، بندرگاہوں، جہاز رانی اور آبی گزرگاہوں کے مرکزی وزیر نے اپنے خطاب میں، ہندوستان اور میانما کے درمیان قریبی تاریخی، ثقافتی اور اقتصادی تعلقات بالخصوص میانمار کی راکھین ریاست پر روشنی ڈالی۔ انہوں نے سیتوے بندرگاہ جیسے ترقیاتی اقدامات کے ذریعے میانماکے لوگوں کی ترقی اور خوشحالی کے تئیں ہندوستان کی دیرینہ وابستگی کا اعادہ کیا۔
اس پروجیکٹ کا تصور، میانما میں، دریائے کالادن کے ذریعے، ہلدیہ/کولکتہ/کسی بھی ہندوستانی بندرگاہ کے ساتھ میزورم کا متبادل رابطہ فراہم کرنے کے لیے کیا گیا تھا۔ اس پروجیکٹ میں میزورم سے پالیتوا  تک ہائی وے/سڑک نقل و حمل اوراس کے بعد اندرون ملک آبی نقل و حمل  کے ذریعے پیلیٹوا سے ستوے  اور سمندری جہاز رانی کے ذریعے، سیتوے سے ہندوستان کی کسی بھی بندرگاہ تک کا تصور کیا گیا ہے۔ پروجیکٹ مندرجہ ذیل حصوں پر مشتمل ہے :
|
|
نمبر شمار.
|
|
علاقہ
|
|
موڈ
|
|
فاصلہ
|
|

|
|
میا ں ما میں ہلدیا سے ستوے بندر گاہ
|
|
جہاز رانی
|
|
539 کلو میٹر
|
|

|
|
ستوے سے پلیٹوا 
|
|
آئی ڈبلیو ٹی
|
|
158 کلو میٹر
|
|

|
|
پلیٹوا سےہند-میاں ما سرحد 
|
|
سڑک
|
|
110 کلو میٹر
|
|

|
|
ہند-میاں ما سرحد سے این ایچ 54 تک
|
|
سڑک
|
|
100 کلو میٹر
ستوے بندر گاہ کو کالادن ملٹی ماڈل ٹرانزٹ ٹرانسپورٹ پروجیکٹ کے ایک حصے کے طور پر تیار کیا گیا ہے جو حکومت ہند کی طرف سے امدادی مدد کے تحت فنڈ کیا گیا ہے۔ ایک بار مکمل طور پر کام کرنے کے بعد کے ایم ٹی ٹی پی کے آبی شاہراہوں اور سڑک کے حصے، سیتوے بندرگاہ کے ذریعے ،ہندوستان کے مشرقی ساحل کو شمال مشرقی ریاستوں سے منسلک کر دیں گے۔
صدر جمہوریہ کا سکریٹریٹ
اخبارکے لئے بیان
نئیدہلی،15مئی ۔صدر جمہوریہ ہند نے وزیر اعظم کے مشورے سے مرکزی وزرأ کی کونسل کے وزیروں کے قلمدانوں میں درج ذیل تبدیلیاں کی ہیں۔
1۔ مرکزی وزیر مالیات اور کارپوریٹ امور کے وزیر جناب ارون جیٹلی کی غیر موجودگی میں جناب پیوش گوئل کو ان کی موجودہ ذمہ داریوں کے ساتھ ساتھ ان دونوں وزارتوں کی عارضی طور سے ادئیگی کی ذمہ داری ۔
2۔ کرنل راجیہ وردھن سنگھ راٹھور کو اطلاعات ونشریات کی موجودہ وزیر محترمہ اسمرتی ایرانی کی جگہ وزارت اطلاعات ونشریات کی آزادانہ چارج کے ساتھ ذمہ داری ۔
3۔ پینے کے پانی اورصفائی ستھرائی کے امور کے موجودہ وزیر مملکت جناب ایس ایس اہلووالیہ کو پینے کے پانی اور صفائی ستھرائی کی وزارت کی جگہ الیکٹرانکس اور انفارمیشن ٹکنالوجی کے وزیر مملکت کی ذمہ داری تفویض کی گئی ہے ۔
4۔ الیکٹرانک اور انفارمیشن ٹکنالوجی کے موجودہ وزیر مملکت جناب الفانس کنن تھنم کو ان کی موجودہ وزارت کی ذمہ داری سے بری الذمہ کردیا گیا ہے ۔